KOMISSION ASETUS (EY) N:o 2304/94, annettu 26 päivänä syyskuuta 1994, sokerialan vähimmäisvaraston osittaisesta vapauttamisesta



Virallinen lehti nro L 251 , 27/09/1994 s. 0006 - 0006

Suomenk. erityispainos Alue 3 Nide 61 s. 0075

Ruotsink. erityispainos Alue 3 Nide 61 s. 0075



KOMISSION ASETUS (EY) N:o 2304/94, annettu 26 päivänä syyskuuta 1994, sokerialan vähimmäisvaraston osittaisesta vapauttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81(1), sellaisena kuin se on viimeksi muutettuna asetuksella (EY) N:o 133/94(2), ja erityisesti sen 12 artiklan 3 kohdan, sekä katsoo, että koko yhteisön tai jonkin sen alueen tavanomaisen sokerinsaannin varmistamiseksi on säädetty kunkin sokerintuottajayrityksen ja sokerinpuhdistamon pysyvästä velvoitteesta pitää vähimmäisvarastoa yhteisön alueella Euroopassa, sokerialan vähimmäisvarastojärjestelmää koskevista yleisistä säännöistä 30 päivänä kesäkuuta 1981 annetun neuvoston asetuksen (ETY) N:o 1789/81(3) 1 artiklassa vahvistetaan pidettävän vähimmäisvaraston rajaksi viisi prosenttia meneillään olevaa kuukautta edeltäneiden 12 kuukauden aikana A-kiintiön rajoissa toteutetusta tuotannosta tai viisi prosenttia samalla ajanjaksolla puhdistetun sokerin määrästä, asetuksen (ETY) N:o 1785/81 12 artiklan 1 kohdan mukaisesti kyseistä prosenttimäärää on mahdollista alentaa; asetuksen (ETY) N:o 1789/81 4 artiklassa säädetään, että kun yhteisön sokeritoimituksia ei enää varmisteta tavanomaisin edellytyksin, voidaan säätää asianomaisen henkilön vapauttamisesta kokonaan tai osittain kyseisen sokerin varastointia koskevasta velvoitteesta, yhteisön nykyistä hankintatilannetta tarkasteltaessa ilmenee, että markkinointivuonna 1993/1994 kulutus kasvoi yli vastaavan taseen arvioiden samalla, kun uuden markkinointivuoden 1994/1995 sato on jonkin verran myöhässä toisaalta erityisesti juurikkaiden itämiskauden aikana vallinneiden huonojen ilmasto-olojen ja toisaalta kesäkuukausien korkeiden lämpötilojen vuoksi, joiden synnyttämän kuivuuden takia on ollut tarpeen odotella sateita, jotta juuristo pääsisi kehittymään; näin ollen on osoittautunut, että yhteisön sokeritoimituksia ei enää varmisteta tavanomaisin edellytyksin ja että on suotavaa vapauttaa tähän tarkoitukseen tarvittava osa vähimmäisvarastoa alentamalla edellä mainittua prosenttirajaa asianmukaisella tavalla, jotta on mahdollista odottaa, kunnes valtaosa yhteisön sokerintuottajayrityksistä saa markkinoille vuoden 1994/1995 uuden tuotantonsa; vähimmäisvaraston palauttaminen perinteiselle tasolleen on toteutettava hankintatilanteen tarkastelun jälkeen heti, kun yhteisön tavanomainen sokerinsaanti on palautunut ennalleen, toimenpiteen täytäntöönpanon kiireellisyyden ja sokerialan varastointikustannusten tasausjärjestelmän rakenteen vuoksi olisi säädettävä tämän asetuksen soveltamisesta 1 päivästä syyskuuta 1994 alkaen ja sokerin hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Alennetaan asetuksen (ETY) N:o 1789/81 1 artiklan a ja b alakohdassa säädetyt prosenttimäärät 1 päivästä syyskuuta 1994 alkaen kolmeen prosenttiin. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä syyskuuta 1994. Komission puolesta René STEICHEN Komission jäsen (1) EYVL N:o L 177, 1.7.1981, s. 4 (2) EYVL N:o L 22, 27.1.1994, s. 7 (3) EYVL N:o L 177, 1.7.1981, s. 39